Ioane Toqabi

Život 
Bližšie informácie o dátume alebo mieste jeho narodenia a úmrtia nie sú známe. S najväčšou pravdepodobnosťou získal vzdelanie a bol aktívny v jednom z kláštorov v Konštantínopole.LIDOVA, Maria. The artist's signature in Byzantium. Six icons by Ioannes Tohabi in Sinai monastery (11th-12th century), s. 85. Neskôr asi odišiel do Kláštora svätej Kataríny na hore Sinaj.

 Dielo 
Jeho ikonopisecká tvorba je bohatá na kombináciu gréckych a gruzínskych nápisov. To naznačuje, že Ioane Toqabi síce tvoril v byzantskom kultúrnom okruhu, ale zároveň mal potrebu zdôrazniť etnickú príslušnosť. Jeho kristologický cyklus, zahŕňajúci Ježišove zázraky a umučenie Pána spolu so životom Panny Márie, je jedným zo šiestich ikon (hexaptychu) v Kláštore svätej Kataríny na hore Sinaj. Štyri z nich predstavujú menológium, ktoré je rozdelené do horizontálnych pásov, pričom každý z nich zobrazuje desať malých scén. Každá ikona predstavuje tri mesiace v roku.NIAMH, Bhalla. Experiencing the Last Judgement, s. 158. Na nich sú vyobrazení všetci svätci spolu s popisom ich mena, prípadne upriamením na mučenícku smrť.NIAMH, Bhalla. Experiencing the Last Judgement, s. 26. Piata ikona zobrazuje druhý príchod Ježiša Krista a posledný súd.NIAMH, Bhalla. Experiencing the Last Judgement, s. 201. Ikona zahrňuje aj motív Bohorodičky, ktorý sa nápadne podobá na zobrazenia Theotokos Blachernitissa alebo Hodegetrie na chrámových paládiach v Konštantínopole.

Na zadnej strane íkon sú epigrafické nápisy v gréčtine. Výnimkou sú ikony menológia a druhého príchodu Krista spolu s posledným súdom, kde boli vyhotovené dvojjazyčné gruzínsko-grécke nápisy. Gruzínske nápisy sú prevedené v písme nuschuri, ktoré je charakteristické pre 11. storočie.NIAMH, Bhalla. Experiencing the Last Judgement, s. 157.  Všetky nápisy prezrádzajú, že Ioane Toqabi bol pravdepodobne donorom ikon.CHICHINADZE, Nina. Representing Identities, The Icon of Ioane Tokhabi from Sinai, s. 406. Niektoré z nich sledujú určité rysy nástenných malieb v monastieri Timotesubani.NIAMH, Bhalla. Experiencing the Last Judgement, s. 35. Zaujímavosťou je zobrazenie pekla na ikone druhého príchodu Krista a posledného súdu, kde má niekoľko postáv na hlave turban. V rámci západného kultúrneho okruhu to bolo označenie moslimov. V prípade židov sa používali biele turbany so strapcami visiacimi dole. Avšak v tomto prípade išlo označenie bohatých Gruzíncov či Byzantíncov, ktorí turbany nosili ako módnu záležitosť.NIAMH, Bhalla. Experiencing the Last Judgement, s. 146147. Podobné postavy s turbanmi v pekle sú aj na nástenných maľbách v monastieri Timotesubani alebo Gračanici.NIAMH, Bhalla. Experiencing the Last Judgement, s. 43.

Počas jeho ikonopiseckej kariéry vytvoril na ikonách dva svoje autoportréty, ktorého zobrazujú ako kľačí pri nohách Bohorodičky.LIDOVA, Maria. The artist's signature in Byzantium. Six icons by Ioannes Tohabi in Sinai monastery (11th-12th century), s. 83. Jeho pohľad je upriamený na Krista v lone Panny Márie, ktorého prosí o odpustenie jeho hriechov. Na ikone druhého príchodu Krista a posledného súdu je medzi motívom Maiestas Domini a Hetoimasiou umiestená modlitba, ktorá je prevedená gruzínskym písmom nuschuri.
náhľad|Detail z ikony Ježišových zázrakov a Umučenia Pána zachycuje kľacieho Ioana Toqabiho pri nohách Bohorodičky, 11./12. storočie, Kláštor svätej Kataríny na hore Sinaj
Ikony so sprievodnými nápismi v gréčtine a gruzínčine boli pravdepodobne určené pre jeho bilingválnych spolubratov v kláštore alebo gruzínsku kláštornú komunitu mimo Gruzínskeho kráľovstva. Nie je známe, kto a kedy daroval súbor ikon Kláštoru svätej Kataríny na hore Sinaj. Pravdepodobne boli pôvodne určené pre tento kláštor, keďže tam už od neskorej antiky pôsobila početná gruzínska komunita.CHICHINADZE, Nina. Representing Identities, The Icon of Ioane Tokhabi from Sinai, s. 410. To podporuje fakt, že k nárastu ich počtu došlo po prestavbe kaplnky svätého Juraja počas 10. a 11. storočia.NIAMH, Bhalla. Experiencing the Last Judgement, s. 156. Samotné darovanie ikon mohlo slúžiť na posilnenie postavenia ich komunity v kláštore.NIAMH, Bhalla. Experiencing the Last Judgement, s. 184. Ikony (hexaptych) Ioana Toqabiho pravdepodobne ovplyvnili do istej miery Chachulský triptych (nazývaný aj Bohorodička z Chachuli) z 8.12. storočia.LIDOVA, Maria. The artist's signature in Byzantium. Six icons by Ioannes Tohabi in Sinai monastery (11th-12th century), s. 351352.

 Poznámky 

 Referencie 

 Literatúra 



 Iné projekty 

 Externé odkazy 
 The hand of the Painter: signed icons (po anglicky)

Kategória:Narodenia v 11. storočí
Kategória:Úmrtia v 12. storočí
Kategória:Gruzínski maliari
Kategória:Gruzínske náboženské osobnosti
Kategória:Byzantskí mnísi
Kategória:Gruzínski ikonopisci